
Bucureşti, 26 iunie 2018             
Nr.4c-8/246 
PLx. 391/2018



AVIZ  
asupra proiectului de Lege pentru modificarea și completarea Legii nr.43/2014 privind protecția animalelor utilizate în scopuri științifice
(PLx.391/2018)    


	În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru sănătate şi familie a fost sesizată, spre dezbatere şi avizare, cu proiectul de Lege pentru modificarea și completarea legii nr.43/2014 privind protecția animalelor utilizate în scopuri științifice trimis cu adresa  PLx.391/2018 din 20 iunie 2018.
Membrii Comisiei au examinat proiectul de Lege supus avizării în şedinţa din data de 26 iunie 2018.
          În urma dezbaterilor, Comisia pentru sănătate şi familie a hotărât, cu unanimitate de voturi, avizarea favorabilă a  proiectului de Lege.
În raport de obiectul şi conţinutul reglementării, proiectul de Lege face parte din categoria legilor ordinare. 

